Държавен вестник, бр. 42, 2022 г., стр. 85

БРОЙ  42	
Д Ъ Р Ж А В Е Н  В Е С Т Н И К 	
СТР.  85  
неспазване на уговорените дейности и клаузи 
с „третата страна“.
(4) Предприятията по ал. 1 предвиждат 
парични санкции и когато е приложимо, 
разваляне на договорите при неизпълнение 
на договорни задължения от „трети стра-
ни“ – доставчици на оборудване, когато би 
могло да доведе до неизпълнение на задъл-
жения по настоящите правила.
Раздел III
Одити
Чл. 14. (1) Одитът на сигурността е пе-
риодичен или след възникване на инцидент.
(2) Одитът на сигурността може да е вътре-
шен, извършен от квалифициран независим 
орган или от друг компетентен орган.
(3) Одитът на сигурността се извършва с 
преглед на документи и с разговор с отговор-
ните служители.
Чл. 15. Всяко предприятие, предоставящо 
обществени електронни съобщителни мрежи 
и/или услуги, е длъжно да извършва поне вът­
решен периодичен одит на всеки три години.
Чл. 16. При извършване на одит за съот-
ветствие на техническите и организационни 
мерки от приложение № 1 се използва колона 
„доказателства за изпълнение“ от същото 
приложение.
Чл. 17. (1) След възникване на инцидент със 
значително въздействие се извършва вътрешна 
проверка или вътрешен одит за установяване 
причините за възникване на инцидента.
(2) След анализ на причините предприятие-
то предприема мерки за намаляване на риска.
Чл. 18. (1) Резултатите от вътрешната 
проверка могат да се изискат от комисията.
(2) Предприетите мерки от предприятията 
в изпълнение на този раздел не изключват 
упражняването на правомощията на коми-
сията по чл. 243в от Закона за електронните 
съобщения.
Г л а в а  т р е т а
ИНЦИДЕНТИ, СВЪРЗАНИ СЪС СИГУР-
НОСТТА
Раздел I
Общи положения
Чл. 19. Инцидентите, свързани със сигур-
ността, са всички инциденти, които компроме-
тират наличността, автентичността, целостта 
или поверителността на мрежите и услугите, 
на съхранените, пренесените или обработените 
данни или на свързаните услуги, които тези 
електронни съобщителни мрежи или услуги 
предоставят или до които осигуряват достъп.
Чл. 20. Причините за възникване на инци-
денти, свързани със сигурността, са:
1. човешка грешка – инциденти, причинени 
от служители на предприятието, включител-
но вследствие на неправилна конфигурация 
или неправилно разполагане на техническото 
оборудване, платформи, програмни продукти, 
архиви и бази данни и неправилно прилагане 
на процедурите по управление на технически 
ресурси и инциденти;
2. повреди в техническото оборудване и 
програмните продукти;
3. природни бедствия – включва тежки 
климатични условия, наводнения, пожари, 
земетресения, свлачища и др.;
4. злонамерени атаки – придобиване на 
неоторизиран физически или логически достъп 
до мрежи, системи, приложения, данни или 
други информационни ресурси от лица или 
програмни продукти, което може да е резултат 
на целенасочени вътрешни или външни атаки;
5. външни причини – включва човешки 
грешки, неправилно прилагане на процедури 
и повреди, причинени от „трети страни“.
Раздел II
Инцидент, оказал значително въздействие
Чл. 21. Инцидентите, оказали значително 
въздействие, които предприятията, предоста-
вящи обществени електронни съобщителни 
мрежи или услуги, докладват в изпълнение 
на чл. 243б, ал. 1 от ЗЕС, отговарят на един 
или няколко количествени и/или качествени 
критерии.
Чл. 22. (1) Количествените критерии за ин-
циденти, свързани с наличността на услугите, 
чието въздействие изпълнява едновременно 
„продължителност на инцидента“ и „брой 
ползватели, засегнати от инцидента“, са оп-
ределени съгласно приложение № 2.
(2) Инциденти са и тези, при които про-
дължителността на инцидента и броят на 
засегнатите ползватели не достигат заложе-
ните в приложение № 2 критерии, но при не-
колкократно повторение в рамките на 30 дни 
сумарната продължителност и общият брой на 
засегнатите ползватели оказват въздействие, 
определено в приложение № 2.
Чл. 23. Количественият критерий за инци-
дент, свързан с автентичността, целостта или 
поверителността, e съгласно приложение № 2.
Чл. 24. Качествени критерии за инциденти:
1. инцидентът е трансграничен;
2. инцидентът обхваща площ на една ад-
министративна област;
3. инцидентът обхваща цялата територия 
на гр. София;
4. инцидентът обхваща труднодостъпни 
райони;
5. инцидентът засяга функционирането на 
мрежите и/или услугите на няколко пред-
приятия;
6. инцидентът засяга достъпа към единния 
европейски номер за спешни повиквания 
112 и/или националните номера за спешни 
повиквания;
7. инцидентът засяга системите за предуп­
реждение на населението.